钦定古今图书集成/历象汇编/岁功典/第005卷 > 《管子》 > 《轻重乙篇》
## 钦定古今图书集成/历象汇编/岁功典/第005卷 > 《管子》 > 《轻重乙篇》

桓公问于《管子》曰：“衡有数乎？”管子对曰：“衡无数也。衡
者，使物一高一下，不得常固。”桓公曰：“然则衡数不可
调耶？”管子对曰：“不可调。调则澄，澄则常，常则高下不
贰，高下不贰，则万物不可得而使固。”桓公曰：“然则何
以守时？”管子对曰：“夫岁有四秋，而分有四时，故曰：‘农
事且作，请以什伍农夫赋耜铁，此之谓春之秋；大夏’”
且至，丝纩之所作，此之谓夏之秋。而大秋成，五谷之所会，此之谓秋之秋。大冬营室中，女事纺绩缉缕之
所作也，此之谓冬之秋。故岁有四秋而分有四，时巳
有四者之序。发号出令，物之轻重相什而相伯，故物
不得有常固，故曰：“衡无数。”